Murmansk

Murmansk (Ruse Му́рманск) esas urbo en l'extremajo nord-westa di Rusia, norde del Arktika cirklo. L'urbo distas 108 km de la frontiero kun Norvegia. Segun statistiki de 2018, ol havis  habitanti. Lua tota surfaco esas 154,4 km².

Quankam eventis granda kresko di populizo e di konstrukturi pos la duesma mondomilito, dum recenta yardeki pos finir la Kolda milito, la habitantaro duras diminutar: de  habitanti en 1989 til  habitanti en 2002, e la kalkulita  habitanti en 2018.

Lua portuo sur la gulfo Kola, 30 km apud la Maro Barents, esas libera de glacio omna yari dum la vintro.

 Geografio 
La reliefo di Murmansk povas dividesar en 4 niveli. La minima altitudo esas 0 m, proxim la litoro. La maxim alta punto jacas 305,9 metri super la marala nivelo.

La klimato dil urbo esas subarktika (Dfc segun la klimatala klasifikuro da Köppen) kun longa e konjelanta vintri, e kurta e kolda someri. La mezavalora temperaturo en januaro (vintro) esas -10,1°C, dum ke la mezavalora temperaturo en julio (somero) esas 12,8°C. La "noktomeza suno" esas super la horizonto de la 22ma di mayo til la 23ma di julio (63 dii), dum ke la kontinua nokto duras dum 40 dii, de la 2ma di decembro til la 10ma di januaro.

La mezavalora yarala pluvo-quanto esas 494 mm, e la maxim pluvoza monato esas julio, kun mezavalore 70 mm.

*